Moduldiskusjon:Genitiv

message: I en del tilfeller er etiketten kopiert fra Wikipedia, og kan da ha både et komma og etterfølgende årstall (som oftest fødselsår og bindestrek, evnt også dødsår), eller en parentesform. I disse tilfellene skal genitiv-s flyttes frem til etternavnet. Dette er siste navn hvis ikke navnet er invertert. tror ikke vi har inverterte navn i basen. Det kan også finnes suffixer, event affikser som er flyttet sist. Flyttede affikser kan detekteres på et komma, men suffikser må tas på gjenkjenning. Genetiv-s kan hektes på suffixer, men flyttede affikser bør strengt tatt korrigeres. — Jeblad 16. des. 2015 kl. 01:49 (CET)
replies: text: Det skal jo egentlig ikke være parentesformer o.l. i Wikidata, så kanskje jeg skal legge inn en sjekk i modulen som legger til en kategori for «sjekk etikett» eller noe? Jon Harald Søby (diskusjon) 16. des. 2015 kl. 09:59 (CET)
replies: text: :Oppdaget at det var litt ymse i etiketten når jeg satte på etiketter og beskrivelser, og ryddet i en del av oppføringene, men kan nok fortsatt finnes mye feil. Er vanligst der det finnes flere oppføringer på samme navn, og der beskrivelsen ikke er fylt ut. — Jeblad 16. des. 2015 kl. 13:36 (CET)
thread_title: Feil resultat

message: Sjekk hva som havner under «eksterne lenker». — Jeblad 8. feb. 2016 kl. 00:24 (CET)
* Tom Sandberg (kombinertløper)
* Osvaldo Ardiles
* Harald Johansen (1887–1965)
* Peder Lunde jr.
* Manfred Kaltz
* Alena Reichová
replies: text: I tilfelle Harald Johansen (1887–1965) så inkluderes parentes før mal-tilleggs-teksten sin profil. Men ellers ser det greit ut for de andre. Fikse ? Med vennlig hilsen Migrant (diskusjon) 8. feb. 2016 kl. 00:42 (CET)
replies: text: :Teksten «Harald Johansen (1887–1965)» er det som blir levert til funksjonen, og det må håndteres som en frase. Hvis en skal løse opp dette problemet så må en nok skrive om hele modulen. Tilsvarende problemer er «Ola Nordmann Jr.» og det enda vanskeligere «Ola Nordmann Jr. (1887–1965)». Hvis siste karakter ikke er en bokstav så brukes formen ord..' sin', mens hvis den er en bokstav så brukes genetiv-s hvis da ikke bokstaven er i unntakslista. — Jeblad 8. feb. 2016 kl. 00:57 (CET)
replies: text: ::Hvorfor gjøres det forskjell på Tom Sandberg med parentesform og Harald Johansen også med parentesform da ? for Tom Sandbergs parentesform avsluttes med bokstaver inne i parentesen mens Harald Johansens parentesform inneholder tall istedenfor bokstaver ? Med vennlig hilsen Migrant (diskusjon) 8. feb. 2016 kl. 01:02 (CET)
replies: text: :::Johansen har parentesform i etiketten på Wikidata, mens Sandberg ikke har det. Genetiv-funksjonen brukes av Sportslenker for å lage genetivform av etiketten. Lista jeg lagde er for å sjekke slike ting. — Jeblad 8. feb. 2016 kl. 02:54 (CET)
replies: text: ::::Takker for et klart, godt og informativt svar. Med vennlig hilsen Migrant (diskusjon) 8. feb. 2016 kl. 13:15 (CET)
replies: text: :::::Da var det fikset på Harald Johansen (1887–1965) sin profil også via noen redigeringer på wikidata. Med vennlig hilsen Migrant (diskusjon) 8. feb. 2016 kl. 13:23 (CET)
replies: text: ::::::Øyh! da må jeg finne meg en ny test! =( he, he.. (Kan bruke Peder Lunde jr. som test)

text: ::::::Det du ser i dette tilfellet er at eiendomspronomen («sin», garpegenetiv) brukes istedenfor genetiv-s når strengen bærer preg av å være en nominalfrase. Det vil si at den ikke ender på en bokstav. Ved å anta at strengen alltid er navnet på en entitet så fungerer det her sånn noenlunde. Hvis en skal gå fra å si at strengen er nominalfrasen og at en velger å legge til genetiv-s eller eiendomspronomen, og til å si at nominalfrasen finnes inne i strengen og at genetiv-s eller eiendomspronomen skal legges til denne (dvs inni strengen), så øker kompleksiteten nokså mye. Antakelig må vi lage noe slikt hvis vi skal få til innholdsmaler med data fra Wikidata (dvs maler som lager brødtekst), men da må vi gå på en hel haug med possessive pronomen. — Jeblad 8. feb. 2016 kl. 13:47 (CET)
thread_title:  Noen kontroller 

message: Det er muligens dialekta som lurer meg her, men jeg lurer på om det er feil å alltid bruke genetiv-s. Noen mener at bruk av genetiv-s har bakgrunn i forenkling av kasussystemet i gammelnorsk. (Eksemplene er besnærende lik lokalt talemål!) Kanskje er det dette som er bakgrunnen for at jeg synes genetiv-s lugger i en del tilfeller. Har spurt enkelte noen om innspill, og det virker som noen vokaler utløser bruk av «sin», «sine» og «sitt». De jeg har spurt virker nokså lite lystne på å bruke genetiv-s, noe som kan ha sammenheng med dialekt i området. Det virker som vokalene «e» og «i» utløser garpegenitiv, men antall spurte er alt for lite til å si noe sikkert.
Merk at «sin» (entall utrum), «sitt» (entall nøytrum) og «sine» (flertall) kongruerer med tall og kjønn, men fordi vi bruker ubestemt entall så vil «sine» nesten aldri brukes. En del flertallsformer er egentlig omtale av konkrete entiteter, slik som Norske Bøker og Norske Kunstforeninger, men det finnes også noen reelle flertallsformer slik som Norges kommuner og Jupiters måner. Det ser ut som om disse er oversiktsartikler.
Merk også at to påfølgende genetiv-s er uheldig, og at setninger da bør omskrives. Formen «Norges kommuner» og «våpen» bør ikke omskrives til «Norges kommuners våpen», men heller «Norges kommuner sine våpen» eller «Norge sine kommuners våpen», eller helst trekkes sammen til «Norges kommunevåpen». Tilsvarende bør ikke «Jupiters måner» og «fjell» bli til «Jupiters måners fjell», men heller «Jupiter sine måners fjell» eller «Jupiters måner sine fjell» eller hels «Jupiters månefjell». Disse siste formene endrer tolkingen fra union av sett av våpen/fjell i/på de enkelte kommunene/månene til union av fjell i/på alle kommunene/månene. Det er uklart om forskjellen er vesentlig.
Men altså, det baserer seg igrunnen kun på at genetiv-s lugger. — Jeblad 12. mar. 2016 kl. 19:29 (CET)
thread_title:  Alltid falle tilbake på genetiv-s? 

message: Endringen  bytter til «Modifier letter apostrophe»  som er den riktige i dette tilfellet. Denne blir en del av ordet. Har brukt hex-kode så ingen blir fristet til å bytte til noe som tilsynelatende er likt. — Jeblad 27. mai 2016 kl. 01:26 (CEST)
replies: text: Nope, Unicode må skrives som tegn. — Jeblad 27. mai 2016 kl. 01:32 (CEST)
thread_title:  Modifier letter apostrophe 

message: Ser at modulen nå produserer «Tele2 sin» i stedet for «Tele2s». Det er helt normalt å bruke genitivs-s også etter tall, så sjekken for om det kommer ikke-bokstaver bør vel raffineres litt. Jon Harald Søby (diskusjon) 24. okt. 2016 kl. 11:41 (CEST)
thread_title:  Tall